
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 186 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθιέρωση απογευματινής υπερωριακής εργα¬ 
σίας για υπαλλήλους που υπηρετούν στην Κε¬ 
ντρική Υπηρεσία του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων έως 
30-6-2017. 

2 

Καθιέρωση απογευματινής υπερωριακής εργασί¬ 
ας υπαλλήλου που υπηρετεί στην Ιατροδικαστική 
Υπηρεσία Αθήνας έως 30-6-2017. 

3 

Έγκριση υπερωριακής απογευματινής απασχό¬ 
λησης προσωπικού που υπηρετεί με διάθεση στα 
γραφεία της πολιτικής ηγεσίας του υπουργείου και 
δεν καλύπτει οργανικές θέσεις, για ένα (1) εξάμηνο. 

4 

Ανακατανομή οργανικών θέσεων τακτικού προ¬ 
σωπικού κατηγορίας ΠΕτου κλάδου Διοικητικού- 
Οικονομικού της Διεύθυνσης Γραμματείας της 
Ανεξάρτητης Αρχής «Συνήγορος του Πολίτη». 

5 

Καθιέρωση υπερωριακής εργασίας υπαλλήλων 
της Δ/νσης Δημόσιας Υγείας και Κοινωνικής Μέ¬ 
ριμνας της Π.Ε. Δράμας της Π.Α.Μ.Θ. για το έτος 
2017. 


ΑΠΟΦΑΣΕΙΣ 

Αριθμ. 358 _ (1) 

Καθιέρωση απογευματινής υπερωριακής εργα¬ 
σίας για υπαλλήλους που υπηρετούν στην Κε¬ 
ντρική Υπηρεσία του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων έως 
30-6-2017. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 

ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: α) του άρθρου 20 του ν. 4354/2015 
(ΦΕΚ 176/Α') «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 


διατάξεις εφαρμογής της συμφωνίας δημοσιονομικών 
στόχων και διαρθρωτικών δημοσιονομικών στόχων και 
διαρθρωτικών μεταρρυθμίσεων, β) του άρθρου 90 του 
Κώδικα νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ. 63/2005 (ΦΕΚ 98 Α'), γ) του π.δ. 101 /2014 (ΦΕΚ 168 
Α') αναφορικά με τον νέο Οργανισμό του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων 
και δ) του π.δ. 125/2016(Α'210). 

2. Την ανάγκη καθιέρωσης απογευματινής υπερωρι- 
ακής εργασίας για έως πενήντα (50) υπαλλήλους της 
Κεντρικής Υπηρεσίας του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων για την αντι¬ 
μετώπιση των εξαιρετικών και επειγουσών υπηρεσια¬ 
κών αναγκών των Διευθύνσεων και των Τμημάτων, για 
εργασίες οι οποίες δεν μπορούν να καλυφθούν κατά το 
υποχρεωτικό ωράριο, ως εξής: 

Α) Της Διεύθυνσης Στρατηγικού Σχεδιασμού Οργάνω¬ 
σης και Λειτουργίας Δικαιοσύνης και ειδικότερα: 1) για 
το Τμήμα Οργάνωσης Δικαστηρίων και Υπηρεσιακής 
Κατάστασης Δικαστικών Λειτουργών, λόγω του μεγάλου 
φόρτου εργασίας και του εύρους των αντικειμένων του 
ενοποιημένου τμήματος Οργάνωσης Δικαστηρίων και 
Υπηρεσιακής Κατάστασης Λειτουργών τη συγκεκριμένη 
χρονική περίοδο πρόκειται να διεκπεραιώσει τα κάτωθι: 
α) Συγκρότηση των Ανωτάτων Ειδικών Δικαστηρίων και 
ειδικότερα του Ανωτάτου Ειδικού Δικαστηρίου, του Ει¬ 
δικού Δικαστηρίου Εκδικάσεως Αγωγών Κακοδικίας και 
του Ανώτατου Πειθαρχικού Συμβουλίου του άρθρου 96 
του Κώδικα Οργανισμού Δικαστηρίων και Κατάστασης 
Δικαστικών Λειτουργών, β) ολοκλήρωση εισαγωγικού 
διαγωνισμού της Εθνικής Σχολής Δικαστικών Λειτουρ¬ 
γών, γ) ολοκλήρωση διορισμού δόκιμων Ειρηνοδικών 
Α' τάξης, δ) διαδικασία κατ'εξαίρεση έγκρισης διορι¬ 
σμού τριάντα επτά (37) δόκιμων ειρηνοδικών Δ' τάξης 
και ε) Εκκαθάριση μεγάλου μέρους του αρχείου των 
δικαστικών λειτουργών, 2) για το Τμήμα Δικηγορικού 
Λειτουργήματος - Δικαστικών Επιμελητών - Συμβολαι¬ 
ογραφείων - Υποθηκοφυλακείων και Κτηματολογικών 
Γραφείων, πέραν της δεδομένης ανεπάρκειας προσω¬ 
πικού, η υπηρεσία τη συγκεκριμένη χρονική περίοδο 
πρόκειται να διεκπεραιώσει τα κάτωθι: α) Ολοκλήρωση 
του πανελλήνιου διαγωνισμού υποψήφιων δικηγόρων 
περιόδου Νοεμβρίου τ.ε., β) προετοιμασία του πανελ- 

λήνιου διαγωνισμού υποψήφιων δικηγόρων περιόδου 
Απριλίου 2017, γ) ολοκλήρωση του διαγωνισμού υποψή¬ 
φιων συμβολαιογράφων έτους 2016 και δ) προετοιμασία 
του διαγωνισμού υποψήφιων συμβολαιογράφων έτους 
2017,3) γιατοΤμήμα Λειτουργίας Γραμματείας Δικαστη¬ 
ρίων και Υπηρεσιακής Κατάστασης Δικαστικών Υπαλ¬ 
λήλων, για την αντιμετώπιση των τρεχόντων θεμάτων 
του τμήματος όπως την μισθολογική και βαθμολογική 
κατάταξη των δικαστικών υπαλλήλων της χώρας, την 
αναγνώριση της προϋπηρεσίας τους κ.λπ., καθώς και για 
την αντιμετώπιση επειγουσών υπηρεσιακών αναγκών 
λόγω και του μεγάλου όγκου των φακέλων που χειρίζε¬ 
ται το Τμήμα, 4) για το Τμήμα Στρατηγικού Σχεδιασμού 
και Αξιολόγησης Πολιτικών Δικαιοσύνης, για εργασίες οι 
οποίες δε μπορούν να καλυφθούν κατά το υποχρεωτι¬ 
κό ωράριο, όπως αυτές αναφέρονται κατωτέρω: α) ευ¬ 
θύνη παρακολούθησης του συστήματος συλλογής και 
καταχώρισης των στατιστικών στοιχείων πολιτικής και 
ποινικής δικαιοσύνης από τα δικαστήρια όλης της χώ¬ 
ρας (με παρακολούθηση τήρησης χρονοδιαγραμμάτων, 
παροχή διευκρινίσεων, κ.λπ.), β) υποχρεώσεις εκπαίδευ¬ 
σης δικαστικών λειτουργών και υπαλλήλων σε θέματα 
ομογενοποιημένης καταχώρισης των στατιστικών της 
δικαιοσύνης και επεξεργασίας-ποιοτικής ανάλυσης των 
στοιχείων αυτών ως εργαλείων διοίκησης, γ) διενέργεια 
επιτόπιων ελέγχων σε δικαστήρια για τον έλεγχο διαπι- 
στούμενων προβλημάτων και αποκλίσεων στην καταχώ¬ 
ριση των στατιστικών της δικαιοσύνης, ομαδοποιημένη 
καταγραφή αυτών, ανεύρεση τρόπων ασφαλούς αρχειο¬ 
θέτησης και περαιτέρω επεξεργασίας- αξιοποίησης των 
στατιστικών αυτών δεδομένων, δ) στρατηγικός σχεδια- 
σμός βαθμιαίας μετάβασης από το ενδιάμεσο σύστημα 
συλλογής στατιστικών στο αυτοματοποιημένο σύστημα 
του ΟΣΔΔΥ-ΠΠ, και διοικητική υποστήριξη του έργου 
ΟΣΔΔΥ-ΠΠ ε) στρατηγική χαρτογράφηση των στεγα- 
στικών αναγκών όλων των δικαστηρίων της χώρας, με 
συγκέντρωση και αποδελτιωμένη καταγραφή τους σε 
πίνακα και επικαιροποίησή τους, στ) συστηματική συμ¬ 
μετοχή σε Ομάδες Εργασίες με επιτελικές αρμοδιότητες 
και ζ) υποβολή προτάσεων- απόψεων- παρατηρήσεων 
για την επικαιροποίηση των Σχεδίου Δράσης για την 
Ηλεκτρονική Δικαιοσύνη του ΥΔΔΑΔ και ειδικότερα για 
το θέμα των Στατιστικών Δικαιοσύνης. 

Β) Της Διεύθυνσης Νομοθετικού Έργου, Διεθνών 
Σχέσεων και Διεθνούς Δικαστικής Συνεργασίας και ει¬ 
δικότερα:! ) για το Τμήμα Νομοθετικού Έργου λόγω των 
έκτακτων αναγκών που ανακύπτουν και σχετίζονται 
ιδίως με την έγκαιρη και αποτελεσματική προώθηση 
του νομοθετικού έργου αρμοδιότητας του ΥΔΔΑΔ (δι¬ 
αβίβαση σχεδίων νόμων και τροπολογιών στο Γενικό 
Λογιστήριο του Κράτους και στη Γενική Γραμματεία της 
Κυβέρνησης), 2) για το Τμήμα Ευρωπαϊκής Ένωσης και 
Διεθνών Οργανισμών λόγω των ιδιαίτερα διευρυμένων 
αρμοδιοτήτων του τμήματος και των πρόσθετων καθη¬ 
κόντων των υπαλλήλων που σχετίζονται μεταξύ άλλων: 
α) με την υποστήριξη των διαπραγματεύσεων για μια 
σειρά από εκκρεμή νομοθετήματα της Ευρωπαϊκής Ένω¬ 
σης, καθώς και με τη διατύπωση των εθνικών θέσεων επί 
των νομοθετημάτων αρμοδιότητας του Υπουργείου, β) 


με τις ολοένα αυξανόμενες υποχρεώσεις για απαντή¬ 
σεις σε ερωτηματολόγια επί ζητημάτων αρμοδιότητας 
ή συναρμοδιότητας του Υπουργείου, στο πλαίσιο συμ¬ 
μετοχής της χώρας στην Ευρωπαϊκή Ένωση και σε Διε¬ 
θνείς Οργανισμούς, 3) για τοΤμήμα Διεθνούς Δικαστικής 
Συνεργασίας σε Αστικές και Ποινικές Υποθέσεις, λόγω 
των διευρυμένων αρμοδιοτήτων του Τμήματος και των 
νέων αναγκών που έχουν προκύψει μετά τη θέση σε ισχύ 
του νέου Οργανισμού του ΥΔΔΑΔ (π.δ. 101/2014) στο 
οποίο περιέρχονται οι αρμοδιότητες των προΰφιστα- 
μένων Τμημάτων Διεθνούς Δικαστικής Συνεργασίας σε 
Αστικές Υποθέσεις, Διεθνούς Δικαστικής Συνεργασίας σε 
Ποινικές Υποθέσεις και εν μέρει του Τμήματος Συντονι¬ 
σμού Προγραμμάτων και Διεθνών Σχέσεων και λόγω της 
ανάγκης επικοινωνίας με αλλοδαπές αρχές αναφορικά 
με υποθέσεις δικαστικής συνδρομής που χειρίζεται το 
Τμήμα που, ενδεχομένως, προκύψει πέραν του καθο¬ 
ρισμένου ωραρίου, 4) για τοΤμήμα Διαφάνειας και Αν¬ 
θρωπίνων Δικαιωμάτων λόγω των αυξημένων αναγκών 
διατύπωσης εθνικών θέσεων επί θεμάτων αρμοδιότητας 
του Τμήματος, οι οποίες απαιτούν εξειδικευμένη έρευ¬ 
να και προεργασία, σε συνδυασμό με την υποστελέχω- 
ση του Τμήματος 5) για το Τμήμα Ποινικού Μητρώου 
και Απονομής Χάριτος, προκειμένου να ανταποκριθεί: 
α) αποτελεσματικά και εμπρόθεσμα στα ιδιαιτέρως 
αυξημένα αιτήματα για έκδοση αντιγράφου Ποινικού 
Μητρώου, ιδίως των αρμόδιων Διευθύνσεων του Υπουρ¬ 
γείου Εσωτερικών για πρόσωπα που έχουν καταθέσει 
αιτήματα πολιτογράφησης και των αρχών των κρατών 
μελών της ΕΕ στο πλαίσιο του Ευρωπαϊκού Συστήματος 
ανταλλαγής πληροφοριών Ποινικού Μητρώου (ΕΈΡΙ5), 
β) στην πλήρη εφαρμογή -κατόπιν της θέσεως σε ισχύ 
του ν. 4360/2016- του ΕΈΗΙ5 (ιδίως γνωστοποιήσεις κα- 
ταδικαστικών αποφάσεων ελληνικών δικαστηρίων για 
πρόσωπα γεννημένα σε άλλο κράτος μέλος και κατα- 
χώρηση αλλοδαπών καταδικαστικών αποφάσεων για 
πρόσωπα γεννημένα στην Ελλάδα) και γ) στην έκδοση 
των απαιτούμενων διοικητικών πράξεων στο πλαίσιο της 
διαδικασίας απονομής χάριτος λαμβανομένης υπόψη 
της αύξησης του αριθμού των κατατιθέμενων αιτήσεων 
απονομής χάριτος. 

Γ) Της Διεύθυνσης Συντονισμού Φυλακών για την αντι¬ 
μετώπιση των έκτακτων αναγκών, όπως η ενημέρωση 
και η επικουρία προς το Γενικό Γραμματέα Αντεγκλημα- 
τικής Πολιτικής, διαχείριση κρίσεων στα καταστήματα 
κράτησης, συνεργασία με στελέχη της Γενικής Διεύθυν¬ 
σης Αντεγκληματικής και Σωφρονιστικής Πολιτικής κ.λπ. 

Δ) Της Διεύθυνσης Οργάνωσης και Λειτουργίας Κατα¬ 
στημάτων Κράτησης και ειδικότερα: 1) γιατοΤμήμα Γε¬ 
νικών και Αγροτικών Καταστημάτων Κράτησης - Κ.Α.Υ.Φ., 
λόγω καταχώρησης αυξημένων αιτημάτων μεταγωγών 
στο ηλεκτρονικό σύστημα «Ηλεκτρονικές Υπηρεσίες 
Καταστημάτων Κράτησης» και επεξεργασίας εκκρεμών 
αιτημάτων διακρατικών μεταφορών καταδίκων, 2) για το 
Τμήμα Καταστημάτων Κράτησης Νέων και Θεραπευτι¬ 
κών Καταστημάτων, λόγω επεξεργασίας νέων και αυξη¬ 
μένων παρεμβάσεων σε θέματα υγείας στα Καταστήματα 
Κράτησης της χώρας και 3) για το Τμήμα Υπηρεσιακής 
Κατάστασης Σωφρονιστικών Υπαλλήλων και Επιμελή- 

τών Ανηλίκων και Επιμελητών Κοινωνικής Αρωγής, λόγω 
καταχώρησης πόσης φύσεως υπηρεσιακών μεταβολών 
στην ηλεκτρονική βάση δεδομένων και ανακατανομής 
του συνόλου των υπαλλήλων των Καταστημάτων Κρά¬ 
τησης, (περίπου 4.500). 

Ε) Της Διεύθυνσης Αντεγκληματικής Πολιτικής και ει¬ 
δικότερα: 1) για το Τμήμα Στρατηγικού Σχεδιασμού και 
Αξιολόγησης Αντεγκληματικής Πολιτικής λόγω της Αά 
Ηοε απαίτησης επεξεργασίας στατιστικών δεδομένων 
κατόπιν αιτημάτων Διεθνών Οργανισμών ή της Ευρω¬ 
παϊκής Ένωσης, 2) για το Τμήμα Πρόληψης Παραβατι- 
κότητας και Μετασωφρονιστικής Μέριμνας λόγω της 
διαχείρισης των φυσικών αρχείων της Διεύθυνσης και 
3)για το Τμήμα Εργασίας και Εκπαίδευσης Κρατουμέ¬ 
νων για την ποσοτικά και χρονικά ασύμμετρη αποστολή 
των Μηνιαίων Διαχειριστικών στοιχείων των Κεφαλαίων 
Εργασίας Κρατουμένων των Καταστημάτων Κράτησης. 

ΣΤ) Της Διεύθυνσης Ανθρώπινου Δυναμικού και Δι¬ 
οικητικής Υποστήριξης και ειδικότερα: 1) για το Τμήμα 
Διοίκησης και Εκπαίδευσης Ανθρώπινου Δυναμικού, για 
τον έλεγχο νομιμότητας πτυχίων και πιστοποιητικών του 
προσωπικού της Κεντρικής Υπηρεσίας και των Ιατροδι¬ 
καστικών Υπηρεσιών, ενημέρωση και επεξεργασία των 
ατομικών υπηρεσιακών φακέλων των υπηρεσιών που 
εποπτεύει μετά τις νέες βαθμολογικές και μισθολογικές 
κατατάξεις και αναγνωρίσεις προϋπηρεσιών σύμφωνα 
με το π.δ. 69/2016,2) για το Τμήμα Π ρομηθειών, για την 
διενέργεια πρόχειρων και ανοικτών διαγωνισμών προ¬ 
μηθειών για τις ανάγκες του Υπουργείου, επεξεργασία 
συμβάσεων για την κάλυψη αναγκών των υπηρεσιών 
του Υπουργείου και κάλυψη εκτάκτων αναγκών που 
προκύπτουν από την κίνηση υπηρεσιακών οχημάτων 
κλπ., μετά και την ανάληψη υποχρεώσεων της Υπηρε¬ 
σίας Δημοσιονομικού Ελέγχου μετά την 1 η Ιανουάριου 
2017, 3) το Τμήμα Γραμματείας για την εκκαθάριση του 
αρχείου και μεταφορά του σε νέο χώρο, αλλά και της 
μεγάλης εκκρεμότητας που έχει δημιουργηθεί λόγω της 
νέας εφαρμογής "Π ΑΠΥΡΟΣ-Διαχείριση Εγγράφων". 

Ζ) Της Διεύθυνσης Οικονομικών Υπηρεσιών λόγω 
του ιδιαίτερα μεγάλου (Ανάληψη αρμοδιοτήτων της 
Υπηρεσίας Δημοσιονομικού Ελέγχου του Υπουργείου 
Οικονομικών, από την Διεύθυνσή μας, από 01.01.2017) 
όγκου εργασιών και συγκεκριμένα, 1) για το Τμήμα Μι¬ 
σθοδοσίας, θα εργαστεί πέραν του ωραρίου, λόγω του 
κλεισίματος έτους 2016 και άνοιγμα έτους 2017 καθώς 
και για την έκδοση φορολογικών στοιχείων στο σύνολο 
των εργαζομένων αρμοδιότητας του Υπουργείου, 2) το 
Τμήμα Προϋπολογισμού και Κρατικών Ενισχύσεων το 
οποίο πρέπει να διεκπεραιώσει τα κάτωθι: α) Υποχρέωση 
ανάρτησης του συνόλου των επιμέρους δαπανών του 
Υπουργείου μας, στο «Πρόγραμμα Διαύγεια» (νόμος υπ' 
αριθ. 3861/2010), ο όγκος των οποίων είναι εξαιρετικά 
μεγάλος, δεδομένου ότι ταυτίζεται σχεδόν με το σύνολο 
των παραγόμενων από το τμήμα εγγράφων, β) υποχρεώ¬ 
σεις που απορρέουν από την εφαρμογή του νόμου περί 
Δημοσιονομικής Διαχείρισης και Ευθύνης (ν. 4270/2014) 
αναφορικά με την τήρηση μητρώου ανάληψης υποχρε¬ 
ώσεων, σύνταξης και αποστολής χρηματοοικονομικών 
αναφορών και μηνιαίων στοιχείων στο Υπουργείο Οικο¬ 


νομικών κ.λπ., γ) υποχρέωση παροχής μηνιαίων στοιχεί¬ 
ων στο πλαίσιο του Μηχανισμού Στήριξης της Ευρωζώ¬ 
νης και του Δ.Ν.Τ., δ) υποχρέωση παροχής τριμηνιαίων 
στοιχείων στο πλαίσιο του μνημονίου συνεργασίας με 
την ΕΛ.ΣΤΑΤ., ε) κατάρτιση κρατικού προϋπολογισμού 
& προϋπολογισμού προγραμμάτων, στ) εκτενέστερο 
έλεγχο των αιτημάτων εγκρίσεως πιστώσεων από τις 
Υπηρεσίες αρμοδιότητας του Υπουργείου με στόχο τον 
ορθολογισμό και τον περιορισμό των δαπανών, καθώς 
και την έγκαιρη έκδοση αποφάσεων ανάληψης υποχρέ¬ 
ωσης δεδομένου ότι οι εν λόγω αποφάσεις πρέπει απα- 
ραιτήτως να προηγούνται της πραγματοποίησης δαπα¬ 
νών, ζ) πλήρης και στενή εποπτεία των φορέων γενικής 
κυβέρνησης του Υπουργείου μας ως προς την κατάρτιση 
και εκτέλεση του προϋπολογισμού τους, 3) για το Τμήμα 
Οικονομικής Διαχείρισης για την επεξεργασία συμβάσε¬ 
ων μίσθωσης κτηρίων για κάλυψη αναγκών Υπηρεσιών 
αρμοδιότητας Υπουργείου, την επεξεργασία πληρωμών 
Π.Δ.Ε. (εθνικού σκέλους και συγχρηματοδοτούμενου) και 
την εκτέλεση δικαστικών αποφάσεων και 4) το Τμήμα 
Διαχείρισης και Παρακολούθησης Συγχρηματοδοτού- 
μενων Προγραμμάτων για την υποστήριξη τη σχεδίαση, 
την ωρίμανση και την υλοποίηση σημαντικού αριθμού 
έργων πληροφορικής και διοικητικής βελτιστοποίησης. 
Ως εκ τούτου, το τμήμα επιφορτίζεται με την διενέργεια 
μεγάλων διεθνών διαγωνισμών για έργα πληροφορι¬ 
κής τα οποία συγχρηματοδοτούνται από την Ευρωπαϊκή 
Ένωση καθώς και για έργα που χρηματοδοτούνται από 
το Πρόγραμμα Δημοσίων Επενδύσεων (ΠΔΕ) αλλά και 
άλλες πηγές. 

Επίσης, το εν λόγω τμήμα, είναι αρμόδιο για το σχε¬ 
δίασμά, το συντονισμό, τη διαμόρφωση θέσεων και τη 
διατύπωση εισηγήσεων για πολιτικές αναφορικά με τα 
προγράμματα του ΕΣΠΑ αλλά και έναντι διεθνών ορ¬ 
γανισμών - χρηματοδοτικών εργαλείων και μέσων, σε 
θέματα αρμοδιότητας του Υπουργείου Δικαιοσύνης Δι¬ 
αφάνειας και Ανθρωπίνων Δικαιωμάτων.Το μέγεθος των 
έργων αυτών είναι τεράστιο, υπό την έννοια οικονομικών 
μεγεθών, πολυπλοκότητας αλλά και σημαντικότητας, με 
αποτέλεσμα, προκειμένου να διασφαλιστεί η επιτυχής 
υλοποίηση του προγράμματος έργων του Υπουργείου, 
να υφίσταται ανάγκη για παροχή υπερωριακής απασχό¬ 
λησης πέραν του υποχρεωτικού. 

Η) Της Διεύθυνσης Τεχνικών Υπηρεσιών, καθώς λόγω 
αποχωρήσεων υπαλλήλων, χωρίς αντικατάστασή τους, 
οι λίγοι υπάλληλοι που υπηρετούν στη Δ/νση θα πρέπει 
να εργάζονται πέραν του ωραρίου εργασίας για να δι- 
εκπεραιωθεί ο όγκος των υποθέσεων που αναλαμβάνει. 

Θ) Του Τμήματος Κοινοβουλευτικού Ελέγχου, καθώς 
οι υπάλληλοι που υπηρετούν στο γραφείο εργάζονται 
πολλάκις πέραν του ωραρίου εργασίας, προκειμένου 
να διεκπεραιωθεί ο μεγάλος αριθμός ερωτήσεων και 
αναφορών, εντός της τασσόμενης από τον Κανονισμό 
της Βουλής προθεσμίας. 

I) Των γραμματέων των Υπηρεσιακών Συμβουλίων 
υπαλλήλων των υπηρεσιών αρμοδιότητας του Υπουρ¬ 
γείου Δικαιοσύνης, Διαφάνειας και Ανθρωπίνων Δικαι¬ 
ωμάτων, λόγω του μεγάλου αριθμού των υποθέσεων 
που εισάγονται στα εν λόγω συμβούλια και της αδυνα- 

μίας σύνταξης των πρακτικών εντός του υπηρεσιακού 
ωραρίου, λόγω του φόρτου εργασίας τους από τα κύρια 
καθήκοντάτους. 

Κ) Των γραμματέων των Νομοπαρασκευαστικών Επι¬ 
τροπών, οι οποίες λειτουργούν πέραν του κανονικού 
χρόνου εργασίας. 

3. Το γεγονός ότι από την εφαρμογή των διατάξεων της 
απόφασης αυτής προκαλείται δαπάνη τριάντα χιλιάδων 
ευρώ (30.000) περίπου, η οποία θα βαρύνει τον Κ.Α.Ε. 
0511 του Ειδικού Φορέα 17-110. 

4. Την αριθ. 192/3-1-2017 απόφαση της Διεύθυνσης 
Οικονομικών Υπηρεσιών του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων, περί δέσμευ¬ 
σης μέρους της πίστωσης, ύψους τριάντα χιλιάδων ευρώ 
(30.000), η οποία θα βαρύνει τον Κ.Α.Ε. 0511 του Ειδικού 
Φορέα 17-110, αποφασίζουμε: 

Εγκρίνουμε την υπερωριακή απογευματινή απασχόλη¬ 
ση μέχρι πενήντα (50) υπαλλήλων που υπηρετούν στην 
Κεντρική Υπηρεσία του Υπουργείου Δικαιοσύνης, Δια¬ 
φάνειας και Ανθρωπίνων Δικαιωμάτων, για το χρονικό 
διάστημα από της δημοσιεύσεως της παρούσας έως τις 
30-6-2017 και μέχρι έξι χιλιάδες (6.000) ώρες περίπου 
συνολικά, για το ανωτέρω χρονικό διάστημα. 

Οι ώρες απογευματινής υπερωριακής απασχόλησης 
που δύναται να εργασθεί κάθε υπάλληλος ορίζονται στο 
άρθρο 20 του ν.4354/2015, όπως αυτό ισχύει. 

Η συνολική δαπάνη ανέρχεται στο ποσό των τριάντα 
χιλιάδων (30.000) ευρώ περίπου, η οποία θα βαρύνει τον 
Κ.Α.Ε. 0511 του Ειδικού Φορέα 17-110. 

Ο Προϊστάμενος κάθε Διεύθυνσης θα κατανέμει τις 
ανωτέρω ώρες στους υπαλλήλους των υπηρεσιών του 
και θα περιγράφει το συγκεκριμένο αντικείμενο των 
εργασιών που θα εκτελεσθούν. Οι ίδιοι προϊστάμενοι 
είναι υπεύθυνοι για τον έλεγχο πραγματοποίησης της 
υπερωριακής απασχόλησης καθώς και για τη βεβαίωση 
εκτέλεσης των αντιστοίχων εργασιών. Η βεβαίωση αυτή 
αποτελεί προϋπόθεση για την καταβολή της υπερωρια- 
κής αποζημίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2017 

Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. 359 _ (2) 

Καθιέρωση απογευματινής υπερωριακής εργασί¬ 
ας υπαλλήλου που υπηρετεί στην Ιατροδικαστι¬ 
κή Υπηρεσία Αθήνας έως 30-6-2017. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 20 του ν. 4354/2015 (176Α') «Διαχείριση 
των μη εξυπηρετούμενων δανείων, μισθολογικές ρυθ¬ 


μίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
δημοσιονομικών στόχων και διαρθρωτικών μεταρρυθ¬ 
μίσεων, 

β) του άρθρου 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (98 Α') και 

γ) του π.δ. 101 /2014(168 Α') «Οργανισμός του Υπουρ¬ 
γείου Δικαιοσύνης, Διαφάνειας και Ανθρωπίνων Δικαιω¬ 
μάτων», όπως ισχύει. 

2. Την αριθ.Υ30/12-10-2015 απόφαση του Πρωθυ¬ 
πουργού (ΦΕΚ 2183 τ.Β') Ανάθεση αρμοδιοτήτων στον 
Αναπληρωτή Υπουργό Δικαιοσύνης, Διαφάνειας και Αν¬ 
θρωπίνων Δικαιωμάτων. 

3. Την ανάγκη καθιέρωσης απογευματινής υπερωρι- 
ακής εργασίας μιας (1) υπαλλήλου της Ιατροδικαστικής 
Υπηρεσίας Αθήνας για την αντιμετώπιση των αναγκών 
του Τοξικολογικού Εργαστηρίου της υπηρεσίας, λόγω 
έλλειψης προσωπικού. 

4. Την αριθ. 86466/11-1-2017 (ΑΔΑ:ΩΝ58Ω-Ι90) από¬ 
φαση της Δ/νσης Οικονομικών Υπηρεσιών του ιδίου 
Υπουργείου, αποφασίζουμε: 

Εγκρίνουμε την υπερωριακή απογευματινή απασχό¬ 
ληση μιας (1) υπαλλήλου που υπηρετεί στην Ιατροδικα¬ 
στική Υπηρεσία Αθήνας, για το χρονικό διάστημα από 
της δημοσιεύσεως της παρούσας έως τις 30-6-2017 και 
μέχρι εκατόν είκοσι (120) ώρες συνολικά, για το ανωτέρω 
χρονικό διάστημα. 

Οι ώρες απογευματινής υπερωριακής απασχόλησης 
που δύναται να εργασθεί ο υπάλληλος ορίζονται στο 
άρθρο 20 του ν. 4354/2015, όπως αυτό ισχύει. 

Η συνολική δαπάνη ανέρχεται στο ποσό των οκτακό¬ 
σιων (800) ευρώ περίπου, η οποία θα βαρύνει τον Κ.Α.Ε. 
0511 του Ειδικού Φορέα 17-120. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2017 
Ο Αναπληρωτής Υπουργός 

ΔΗΜΗΤΡΙΟΣ ΠΑΠΑΓΓΕΛΟΠΟΥΛΟΣ 


Αριθμ. οικ:3725 (3) 

Έγκριση υπερωριακής απογευματινής απασχό¬ 
λησης προσωπικού που υπηρετεί με διάθεση 
στα γραφεία της πολιτικής ηγεσίας του υπουρ¬ 
γείου και δεν καλύπτει οργανικές θέσεις, για ένα 
(1) εξάμηνο. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α'98). 

2. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (Α' 176). 

3. Τις με αριθ. 2996/20.01.2017 & 2991/20.01.2017 απο¬ 
φάσεις ανάληψης υποχρέωσης (Α.Δ.Α.: ΩΡΤΧ4653Π8- 
ΝΟΗ και 7ΝΥ94653Π8-Σ68), με τις με α/α 5926 και 5927 
αντίστοιχες καταχωρήσεις στο Βιβλίο Εγκρίσεων Εντο¬ 
λών της Οικονομικής Υπηρεσίας Υ.Π.ΕΝ. 

4. Την ανάγκη υπερωριακής απογευματινής απασχό¬ 
λησης του προσωπικού που υπηρετεί με διάθεση στα 
Γραφεία Υπουργού, Αναπληρωτή Υπουργού, Γενικών 
Γραμματέων και Ειδικού Γραμματέα Υδάτων, αποφασί¬ 
ζουμε: 

Εγκρίνουμε την υπερωριακή απογευματινή απασχόλη¬ 
ση του προσωπικού που ήδη υπηρετεί και προβλέπεται 
να υπηρετεί με διάθεση στα Γραφεία Υπουργού, Αναπλη¬ 
ρωτή Υπουργού, Γενικών Γραμματέων και Ειδικού Γραμ¬ 
ματέα Υδάτων του Υπουργείου Περιβάλλοντος & Ενέρ¬ 
γειας, για κάλυψη υπηρεσιακών αναγκών των Γραφείων, 
για ένα (1) εξάμηνο από τη δημοσίευση της παρούσας: 

Υπερωριακή εργασία: 40 υπάλληλοι, 4800 ώρες, προ- 
καλούμενη δαπάνη 33.312,00 ευρώ περίπου. 

Με την παρούσα απόφαση προκαλείται δαπάνη 
33.312,00 ευρώ περίπου, σε βάρος του τακτικού προ¬ 
ϋπολογισμού, για ένα (1) εξάμηνο, η οποία θα βαρύνει 
τους Ειδικούς Φορείς 31-110 και 31-120 του Υ.Π.ΕΝ., με 
εγγεγραμμένη την αντίστοιχη πίστωση στον ΚΑΕ 0511. 

Οι ώρες υπερωριακής απογευματινής απασχόλησης 
δεν θα υπερβαίνουν τις 120 το εξάμηνο ανά υπάλληλο. 

Οι πιο πάνω σαράντα (40) υπάλληλοι με διάθεση δεν 
καλύπτουν οργανικές θέσεις. 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2017 
Ο Υπουργός 

ΓΕΩΡΓΙΟΣ ΣΤΑΘΑΚΗΣ 


Αριθμ.Φ. 22/3116/201 7 (4) 

Ανακατανομή οργανικών θέσεων τακτικού προ¬ 
σωπικού κατηγορίας ΠΕ του κλάδου Διοικητικού- 
Οικονομικού της Διεύθυνσης Γραμματείας της 
Ανεξάρτητης Αρχής «Συνήγορος του Πολίτη». 

Ο ΣΥΝΗΓΟΡΟΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

Α. α) Του ν. 2477/1997 (Α'59) «Συνήγορος του Πολίτη 
και Σώμα Επιθεωρητών Ελεγκτών Δημόσιας Διοίκησης», 
όπως ισχύει. 

β)Του άρθρου 8 του ν. 2623/1998 (ΑΊ 39) «Ανασύνταξη 
των εκλογικών καταλόγων, οργάνωση και άσκηση του 
εκλογικού δικαιώματος των ετεροδημοτών, εκσυγχρο¬ 
νισμός της εκλογικής διαδικασίας και άλλες διατάξεις», 
όπως ισχύει. 

γ)Του ν.3051/2002 (Α'220) «Συνταγματικά κατοχυρω¬ 
μένες ανεξάρτητες αρχές κ.λ.π.», όπως ισχύει. 

δ) Του ν.3094/2003 (ΑΊ 0) «Συνήγορος του Πολίτη και 
άλλες διατάξεις», όπως ισχύει. 


ε)Του ν.3528/2007 (Α'26) «Κύρωση του Κώδικα Κατά¬ 
στασης Δημοσίων Πολιτικών Διοικητικών Υπαλλήλων 
και Υπαλλήλων ν.Π.Δ.Δ.», όπως ισχύει. 

στ) Του π.δ. 273/1999 (Α'229) «Κανονισμός λειτουργίας 
του Συνηγόρου του Πολίτη», όπως ισχύει και ιδίως της 
παρ. 3 του άρθρου 12 αυτού σχετικά με τη δυνατότητα 
ανακατανομής των προβλεπόμενων από την παρ.2 του 
ιδίου άρθρου θέσεων μεταξύ των οργανικών μονάδων 
της Γραμματείας. 

Β. α) Του άρθρου 69Γ του ν.4270/2014(Α' 143) «Αρχές 
δημοσιονομικής διαχείρισης και εποπτείας (ενσωμά¬ 
τωση της Οδηγίας 2011/85/ΕΕ) - Δημόσιο λογιστικό και 
άλλες διατάξεις», όπως προστέθηκε με την παρ. 24 του 
άρθρου 10 του ν.4337/2015 (Α' 129) και συμπληρώθηκε 
με την παρ.4 του άρθρου 58 του ν.4438/2016 (Α' 220) 
και ισχύει. 

β) Τη με αριθ. 2/16570/0026/13-5-2016 (ΒΊ 381) κοινή 
απόφαση του Υπουργού και του Αναπληρωτή Υπουργού 
Οικονομικών «Καθορισμός διαδικασίας και εξειδίκευση 
μεταφερόμενων αρμοδιοτήτων από τις Υπηρεσίες Δημο¬ 
σιονομικού Ελέγχου/Ειδικό Λογιστήριο στις οικονομικές 
Υπηρεσίες Φορέων της Γενικής Κυβέρνησης». 

2.α) Τη με αριθμ. Φ.22/32378/24-11-2011 (ΦΕΚ3157/ 
τ.Β'/30-12-2011) πράξη του Συνηγόρου του Πολίτη, με 
την οποία διαπιστώθηκε η αυτοδίκαιη κατάργηση κε¬ 
νών οργανικών θέσεων πολιτικού προσωπικού με σχέ¬ 
ση εργασίας δημοσίου δικαίου της Ανεξάρτητης Αρχής 
«Συνήγορος του Πολίτη», σύμφωνα με τα οριζόμενα 
στην παρ. Ια του άρθρου 33 του ν.4024/2011», όπως 
συμπληρώθηκε με την με Φ.22/3902/30-01-2012 (ΦΕΚ 
518/τ.Β'/29-02-2012) όμοια πράξη του Συνηγόρου του 
Πολίτη. 

β) Τη με αριθμ. 12672/04-04-2012 (ΦΕΚ 1371/τ.Β7 
27-04-2012) απόφαση του Υπ. Διοικητικής Μεταρρύθμι¬ 
σης και Ηλεκτρονικής Μεταρρύθμισης, με την οποία κα- 
ταργήθηκαν κενές οργανικές θέσεις του Πίνακα Β της με 
αριθ. πρωτ. Φ.22/32378/24-11-2011 (ΦΕΚ 3157/τ.Β'/30- 
12-2011) διαπιστωτικής πράξης, όπως συμπληρώθηκε 
και ισχύει, με θέμα: «Αυτοδίκαιη κατάργηση κενών οργα¬ 
νικών θέσεων πολιτικού προσωπικού με σχέση εργασίας 
δημοσίου δικαίου της Ανεξάρτητης Αρχής «Συνήγορος 
του Πολίτη», σύμφωνα με τα οριζόμενα στην παρ. 1 α του 
άρθρου 33 του ν.4024/2011». 

γ) Τη με αριθμ. Φ.62/32742/28-11-2011 (ΦΕΚ 3056/ 
τ.Β'/30-12-2011) πράξη του Συνηγόρου του Πολίτη, με 
την οποία διαπιστώθηκε η αυτοδίκαιη κατάργηση ορ¬ 
γανικών θέσεων που κενώνονται λόγω θέσης σε προ- 
συνταξιοδοτική διαθεσιμότητα των υπαλλήλων που τις 
κατείχαν, κατ'εφαρμογή των παρ. 1 γ και 2 του άρθρου 33 
του ν. 4024/2011, όπως συμπληρώθηκε με την με αριθμ. 
πρωτ.:Φ.62/3903/30-01 -2012 (ΦΕΚ 578/τ.Β'/02-03-2012) 
όμοια πράξη του Συνηγόρου του Πολίτη. 

4. Τις με αριθμ. Φ.22/18848/28-05-2012 (ΦΕΚ 1815/ 
τ.Β'/08-06-2012- ΑΔΑ: Β4ΛΓΙΜ0-4Λ90), Φ.22/61644/ 
22-12-2014 (ΦΕΚ 3682/τ.Β'/31 -12-2014 - ΑΔΑ:ΒΤ92ΙΜ0- 
III), Φ.22/20748/27-05-2015 (ΦΕΚ 1069/τΒ'/08-06-2015 
- ΑΔΑ: 7Ο99ΙΜ0-ΟΦΛ) αποφάσεις του Συνηγόρου του 
Πολίτη, που εκδόθηκαν σύμφωνα με τις διατάξεις της 
παρ. 3 του άρθρου 12 του π.δ. 273/1999, δυνάμει των 

οποίων ανακατανεμήθηκαν οι οργανικές θέσεις τακτικού 
προσωπικού της Διεύθυνσης Γραμματείας της Ανεξάρτη¬ 
της Αρχής «Συνήγορος του Πολίτη» που προβλέπονται 
στην παρ. 2 του άρθρου 12 του π.δ. 273/1999, όπως τρο¬ 
ποποιήθηκε και ισχύει και μεταφέρθηκαν: μία (1) θέση 
κατηγορίας ΤΕ του κλάδου Διοικητικού - Λογιστικού 
από το Τμήμα Γραμματειακής Υποστήριξης στο Τμήμα 
Οικονομικής Διαχείρισης, μία (1) θέση κατηγορίας ΠΕ 
του κλάδου Διοικητικού - Οικονομικού από το Τμήμα 
Μηχανογράφησης στο Τμήμα Γραμματειακής Υποστή¬ 
ριξης, μία (1) θέση κατηγορίας ΔΕ κλάδου Διοικητικών 
Γραμματέων από το Τμήμα Γραμματειακής Υποστήριξης 
στο Τμήμα Διοίκησης, αντίστοιχα. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

6. Τις υπηρεσιακές ανάγκες, αποφασίζουμε: 

Ανακατανέμουμε τις οργανικές θέσεις τακτικού προ¬ 
σωπικού της Διεύθυνσης Γραμματείας της Ανεξάρτητης 
Αρχής «Συνήγορος του Πολίτη» που προβλέπονται στην 
παρ. 2 του άρθρου 12 του π.δ. 273/1999, όπως ισχύει, 
και μεταφέρουμε μία (1) θέση κατηγορίας ΠΕ του κλάδου 
Διοικητικού - Οικονομικού από το Γραφείο Προμηθει¬ 
ών στο Τμήμα Οικονομικής Διαχείρισης της Διεύθυνσης 
Γραμματείας της Αρχής. 

Κατά τα λοιπά ισχύουν οι προβλεπόμενες στην παρ. 2 
του άρθρου 12 του π.δ. 273/1999, όπως εκάστοτε ισχύει, 
θέσεις τακτικού προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2017 
Ο Συνήγορος του Πολίτη 
ΑΝΔΡΕΑΣ ΠΟΤΤΑΚΗΣ 


Αριθμ.οικ: 5715 (5) 

Καθιέρωση υπερωριακής εργασίας υπαλλήλων 
της Δ/νσης Δημόσιας Υγείας & Κοινωνικής Μέ¬ 
ριμνας της Π.Ε. Δράμας της Π.Α.Μ.Θ. για το έτος 
2017. 

Ο ΠΕΡΙΦΕΡΕΙΑΡΧΗΣ ΑΝΑΤΟΛΙΚΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ τ.Α'/7-06-2010). 

2. Τις διατάξεις της παραγράφου 7 του άρθρου 25 του 
ν. 2738/1999 (ΦΕΚ 180 τ.Α'/09-09-1999). 

3. Τις διατάξεις του άρθρου 38 του ν. 3986/2011 (ΦΕΚ 
152 τ.Α' 1-7-2011) «Επείγοντα μέτρα εφαρμογής μεσο¬ 
πρόθεσμου πλαισίου δημοσιονομικής στρατηγικής 
2012-2015». 

4. Τις διατάξεις του άρθρου 20 του ν. 4354 (ΦΕΚ 176/ 
τ.Α'/2015) «Διαχείριση των μη εξυπηρετούμενων δανεί¬ 
ων, μισθολογικές ρυθμίσεις και άλλες επείγουσες διατά¬ 
ξεις εφαρμογής της συμφωνίας δημοσιονομικών στόχων 
και διαρθρωτικών μεταρρυθμίσεων». 


5. Την με αριθμό 2/31029/ΔΕΠ/6-5-2016 με ΑΔΑ: ΩΛ- 
9ΣΗ-0ΝΜ ερμηνευτική εγκύκλιο του Γ.Λ.Κ. που αφορά 
την παροχή οδηγιών για την εφαρμογή των διατάξεων 
του ν. 4354/2015 (ΦΕΚ 176/Α716-12-2015). 

6. Το αριθμ. 144 π.δ./2010 (ΦΕΚ 237/27-12-2010) «Ορ¬ 
γανισμός της Περιφέρειας Ανατολικής Μακεδονίας και 
Θράκης» 

7. Τις διατάξεις του π.δ. 30/1996 όπως τροποποιήθηκε 
και ισχύει. 

8. Την αριθμ. οικ. 1327/13-4-2016 (ΦΕΚ 1026/τ.Β7 
13-4-2016) απόφαση του Περιφερειάρχη Α.Μ.Θ., «Παρο¬ 
χή εξουσιοδότησης υπογραφής εγγράφων, αποφάσε¬ 
ων και άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» 
στους Προϊσταμένους Γενικών Δ/νσεων, Δ/νσεων, Τμη¬ 
μάτων και Γραφείων της Περιφέρειας Α.Μ.Θ.». 

9. Τηναπό 14-12-2015 εγκύκλιο με αριθμό (ΑΔΑΩΠΩ- 
8465ΦΥΟ-8Ω8) του Υπουργείου Υγείας «Εντατικοποίη¬ 
ση των υγειονομικών ελέγχων ενόψει της εορταστικής 
περιόδου των Χριστουγέννων και της Πρωτοχρονιάς». 

10. Την εγκύκλιο με αριθμό Υ1β/Γ.Π.οικ.27150/ 
12-4-2016 (ΑΔΑ: ΩΑΚΘ465ΦΥΟ-2ΑΛ) του Υπουργείου 
Υγείας «Εντατικοποίηση των υγειονομικοί έλεγχοι ενόψει 
της εορταστικής περιόδου του Πάσχα και της έναρξης 
της τουριστικής-καλοκαιρινής Περιόδου». 

11. Την αριθμ. Υ1 γ./Γ.Π./οικ.96967 (ΦΕΚ 2718 τ.Β7 
8-10-2012) Υ.Δ. «Υγειονομικοί όροι και προϋποθέσεις 
λειτουργίας επιχειρήσεων τροφίμων και ποτών και άλλες 
διατάξεις». 

12. Την αριθμ. Α5 3010/1985 (ΦΕΚ 593/τ.Β72-10-1985) 
Υ.Δ. όπως τροποποιήθηκε «Μέτρα προστασίας της Δη¬ 
μόσιας υγείας από θορύβους μουσικής των κέντρων 
διασκέδασης και λοιπών καταστημάτων». 

13. Την αριθ. 3951/εγκ. 3/20-09/2006 του Εισαγγελέα 
του Αρείου Πάγου σχετικά με την διενέργεια ελέγχων 
στα καταστήματα υγειονομικού ενδιαφέροντος, από 
αρμόδια όργανα της υγειονομικής υπηρεσίας. 

14. Το αριθμ. οικ.7136/19-02-2011 έγγραφο 
(ΑΔΑ:4Α95Θ-Ω) της Δ/νσης Δημόσιας Υγιεινής του Υ.Υ. 
και Κ.Α. «Εφαρμογή Νομοθεσίας για την απαγόρευση 
καπνίσματος». 

15. Το έργο «ΚΑΤΑΠΟΛΕΜΗΣΗ ΚΟΥΝΟΥΠΙΩΝ ΣΤΗΝ 
ΑΝΑΤΟΛΙΚΗ ΜΑΚΕΔΟΝΙΑ- ΘΡΑΚΗ» για τα έτη 2017 και 
2018. 

16. Το άρθρο 22 του ν. 4049/23-2-2012 (ΦΕΚ 35 τεύχος 
Α'), το οποίο τροποποιεί το άρθρο 56Α του ν. 2725/1999 
« Άδεια λειτουργίας αθλητικών εγκαταστάσεων και άδεια 
τέλεσης αγώνων». 

17. Την αριθμ. Δ24α/Φ.11/ΓΠοικ.36017/780/9-8-2016 
(ΦΕΚ 2456/Β79-8-2016) «Χορήγηση Δελτίου Μετακίνη¬ 
σης σε άτομα με αναπηρίες για το έτος 2016. 

18. Το γεγονός ότι για τη σχετική δαπάνη ύψους 6000 € 
που αφορά την Π.Ε. Δράμας, υπάρχει εγγεγραμμένη πί¬ 
στωση στον ισχύοντα προϋπολογισμό της Π.Α.Μ.Θ. οι¬ 
κονομικού έτους 2016, στους Ε.Φ. 1151 ΚΑΕ 0511.0001. 

Εκτιμώντας τα ακόλουθα: 

α. Το γεγονός ότι για την αντιμετώπιση εποχιακών, 
εκτάκτων, επειγουσών και όλως απρόβλεπτων αναγκών, 
υπάρχει ανάγκη καθιέρωσης υπερωριακής απογευματι¬ 
νής εργασίας, 

β. την ανάγκη διαχείρισης διατροφικών κρίσεων (τρο- 
φοδηλητηριάσεις) κατά τις οποίες απαιτείται άμεση διε¬ 
νέργεια ελέγχου σε χώρους παραγωγής παρασκευής ή 
και προσφοράς τροφίμων και διενέργεια επιδημιολογι- 
κής διερεύνησης, 

γ. την ανάγκη συμμετοχής στην επιδημιολογική έρευνα 
των κρουσμάτων λοιμωδών νοσημάτων, για την άμεση 
αντιμετώπισής τους, ώστε να μπει φραγή στην εξάπλωσή 
τους στον πληθυσμό, 

δ. την ανάγκη διενέργειας υγειονομικών ελέγχων σε 
καταστήματα μαζικής εστίασης, τα οποία λειτουργούν 
εκτός της διάρκειας ωραρίου λειτουργίας των δημοσί¬ 
ων υπηρεσιών με σκοπό την προστασία της δημόσιας 
υγείας, 

ε. την ανάγκη διενέργειας υγειονομικών ελέγχων κα¬ 
ταστημάτων και τροφίμων με αυξημένη συχνότητα κατά 
τις εορταστικές περιόδους και κατά την καλοκαιρινή πε¬ 
ρίοδο, 

στ. τον έλεγχο εφαρμογής του αντικαπνιστικού νόμου, 

ζ. την ανάγκη ελέγχου των προσφερόμενων τροφίμων 
και των συνθηκών υγιεινής σε τοπικές πολιτιστικές εκ¬ 
δηλώσεις (πανηγύρια), 

η. την παρακολούθηση - επίβλεψη σε επίπεδο Π.Ε. 
του προγράμματος καταπολέμησης κουνουπιών της 
Π.Α.Μ.Θ., 

θ. τη διεκπεραίωση διοικητικών εργασιών (θεώρηση 
καρτών αναπηρίας, έκδοση αδειών τέλεσης αγώνων 
κ.λπ.), κατά το διάστημα προσέλευσης πλήθους πολιτών 
και επειγουσών αναγκών, 

ι. την ανάγκη εποπτείας και ελέγχου πολιτιστικών συλ¬ 
λόγων και αθλητικών σωματίων, 


ια. την υλοποίηση προγραμμάτων της Γενικής Δ/νσης 
Δημόσιας Υγείας και Κοινωνικής Μέριμναςτης Π.Α.Μ.Θ., 
που αφορούν θέματα υγείας (αγωγή υγείας, πρόληψη και 
προαγωγή της υγείας κ.ά.) και πρόνοιας, αποφασίζουμε: 

Την καθιέρωση με αμοιβή υπερωριακής εργασίας κατά 
τις απογευματινές ώρες εργασίμων ημερών μέχρι 22η 
ώρα, έως 120 ώρες/εξάμηνο για το χρονικό διάστημα, από 
τη δημοσίευση του παρόντος, έως 31/12/2017, ως εξής: 

ΑΠΑΣΧΟΛΟΥΜΕΝΟΙ ΥΠΑΛΛΗΛΟΙ: δεκατέσσερις (14) 
υπάλληλοι της Διεύθυνσης Δ. Υγείας και Κοινωνικής Μέ¬ 
ριμνας Π.Ε. Δράμας, ΠΑΜΘ. 

ΓΙΑ ΑΠΟΓΕΥΜΑΤΙΝΗ ΕΡΓΑΣΙΑ (μέχρι ώρα 22:00): συνο¬ 
λικά χίλιες εκατόν ογδόντα (1.180) ώρες. 

ΣΥΝΟΛΙΚΟ ΠΟΣΟ ΑΠΟΖΗΜΙΩΣΗΣ: έξι χιλιάδες 
(6.000) € με εγγεγραμμένη πίστωση στον ισχύοντα προ¬ 
ϋπολογισμό της Π.Α.Μ.Θ. οικονομικού έτους 2017, στους 
Ε.Φ. 1151 ΚΑΕ 0511.0001. 

Η διαπίστωση της ανάγκης για υπερωριακή απασχό¬ 
ληση και η συγκρότηση των συνεργείων θα γίνεται με 
ευθύνη του Προϊσταμένου της Δ/νσης Δημόσιας Υγείας 
και Κοινωνικής Μέριμνας της Π.Ε. Δράμας, ο οποίος θα 
βεβαιώνει και το παρασχεθέν έργο ανάλογα με τις πα- 
ρουσιαζόμενες έκτακτες, εποχιακές ή επείγουσες ανά¬ 
γκες της υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 21 Νοεμβρίου 2016 
Ο Περιφερειάρχης 
ΧΡΗΣΤΟΣ ΜΕΤΙΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 

























